Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu jätkab koalitsioonivalitsuse moodustamist.
Qatar lubas laenata PO-le ca 100 mln USD,
et aidata maksta riigitöötajate palku ja leevendada majanduskriisi.
PLO teatel koordineerivad selle võitlejad Süürias
koos Süüria valitsusega
rünnakut ISIL-i vastu.
Peaminister Netanyahu pidi eile kohtuma Likudi tippliikmetega,
et arutada koalitsioonikõnelusi uue valitsuse moodustamiseks.
Netanyahul on vastavad kohtumised iga paari päeva tagant,
lootuses edendada soikunud kõnelusi erinevate parteidega.
Likudi fraktsiooni tippametnike väitel
peab Netanyahu tegema järgmine nädal julgeid otsuseid,
või kõnelused jooksevad ummikusse.
Probleemiks on Kulanu ja Habayit Hayehudi kõrged nõudmised
ning Likudi allikate sõnul pole kumbki valmis järele andma,
kuna arvatakse, et ilma nendeta Netanyahu koalitsiooni luua ei saa.
Netanyahu kõnelustetiim edastas neile selge hoiatuse,
et kui mõni osapool tekitab ületamatuid raskusi,
uuritakse kõiki alternatiive. Sellega vihjati,
et Knessetis 30 kohta võitnud valitseval Likudil ei jää muud üle
kui püüda moodustada koalitsioon vasaktsentristliku Sionistliku Liiduga.
Seda stsenaariumi peetakse siiski ebatõenäoliseks
ja Netanyahule lähedased allikad usuvad,
et Likudi nn loomulikud partnerid lähevad lõpuks kompromissile.
Iisrael otsustas vabastada osa PO-le kogutud külmutatud maksudest,
kust lahutati osa, mis PO võlgneb väidetavalt juudiriigi osutatud
kommunaal- ja arstiabiteenuste eest.
Palestiina president Abbas keeldus raha vastu võtmast,
kui Iisrael ei kanna üle kogu summat.
Nüüd teatas PO, et sai Qatarilt 100 mln USD võlgu,
palkade maksmiseks riigitöötajaile ja majanduskriisi leevendamiseks.
Laheriigis visiidil viibiv Abbas tänas Qatarit,
riiki, mis toetab Gazat kontrollivat islamirühmitust Hamas,
kes on PO presidendi Abbasi peamine rivaal.
Seoses Iisraeli otsusega kasutada osa palestiinlaste maksurahast
vastuseks PO ühepoolsete käikudele
ühineda rahvusvaheliste organisatsioonidega,
sh Haagi Kriminaalkohtu ICCga, hoiatas president Abbas Iisareli,
et PO viib asja ICCsse,
kui kogu summat üle ei kanta.
Netanyahu kantselei ametnik kinnitas, et Iisrael lahutas summa
palestiinlaste elektri-, vee- ja arstiabiarvete katteks,
ja on valmis PO tagastatud raha iga hetk tagasi saatma.
Süüria teemal -
Palestiina saadik Süürias teatas, et PLO toetab Süüria armee rünnakut
sõjast räsitud Yarmouki laagri tagasi vallutamiseks
Damaskuse äärelinnas, mis oli ISIL-i kätte langenud.
Süürias ja Iraagis suuri alasid kontrolliv äärmusrühmitus
vallutas hiljuti pea kogu palestiinlaste põgenikelaagri,
ajades välja president Assadiga sõdinud kohalikud mässulised.
Alates eilsest
on üle 35% kogu laagrist
Süüria valitsuse
ja Palestiina rahvakomiteede kontrolli all.
Enne Süüria konflikti algust 2011. a
oli kasvav Yarmouk koduks ca 160 000 palestiinlasele.
Palestiina ametniku sõnul on järgi vaid 17 500 elanikku
ja viimase lahingu järel evakueeriti ca 2000.
Süüria Inimõiguste Observatoorium, mis jälgib konflikti Inglismaalt,
teatas varem, et ISIL kontrollib 90% laagrist,
olles võitnud Assadi vastu sõdiva Palestiina rühmituse
Aknaf Beit al-Maqdise sõdalased.
ISIL kui tugevaim mässulisterühmitus Süürias
asub nüüd vaid mõne kilomeetri kaugusel Assadi troonist Damaskuses.
Palestiina presidendi Assadi juhitava PLO otsus
toetada Süüria valitstust lisas Süüria reziimile toetajaid
Verises konfliktis on ÜRO andmeil hukkunud üle 200 000 inimese.
Palestiina ametnik kordas Süüria valitsuse avaldust,
et ainus viis vabastada palestiinlaste laager
ultra-radikaalsete sunniitidest mässulistest on jõuga.
Teeme koostööd.
Eile kohtusid Palestiina fraktsioonid
ja leppisime kokku pidada avatud koosoleku,
mis oleks poliitiliseks juhtkonnaks Süürias.
Otsustasime jätkata koordineerimist Süüria juthkonnaga.
Otsustasime ka luua ühise operatiivkeskuse
Süüria vägede ja Palestiina fraktsioonide vahel,
kel on laagris või selle ümber
märgatav sõjaline esindatus,
et jätkata seda sõjalist puhastusoperatsiooni.
ÜRO peasekretär Ban Ki-moon
võrdles eile põgenikelaagrit surmalaagriga.
Yarmouki põgenikelaager on põrgu sügavik.
Pärast kaheaastast armutut pealetungi,
on 18 000 Palestiina põgenikku ja süürlast nüüd ISIL-i
ja teiste radikaaslete militantide pantvangid.
Põgenikelaager sarnaneb üha enam surmalaagriga.
Yarmouki elanikud, sh 3500 last,
muudetakse inimkilpideks.
Nad on vastamisi kaheteralise mõõgaga,
relvastatud elemendid laagris ja valitsusväed väljaspool.
Kuuleme murettekitavaid raporteid massiivsest rünnakust laagrile
kõigi selle tsiviilelanikega.
See oleks järjekordne jultunud sõjakuritegu,
mille korraldajad tuleb vastutusele võtta.
Iraani toetatud houthi mässuliste
ja nende liitlaste vastu õhurünnakuid korraldav
saudide juhitud sõjaline koalitsioon
teatas katsest aidata abiorganisatsioone,
kes püüavad edastada abi kannatavatele jeemenlastele.
Laevandusallikate sõnul ei lasknud saudid siiski sadamasse
47 000 tonnise nisulastiga laeva, nõudes ÜRO garantiid,
et last ei lähe sõjaväelastele.
Saudi armee esindaja sõnul ei lasknud julgeolekusitusatsioon
lastil turvaliselt kohale jõuda.
Nad on nüüd sadamas kinni julgeolekuolukorra tõttu ümbruses,
nad ei pääse linna. Peame sidet rühmitusega linnas,
et püüda anda neile maksimaalset abi, kindlustamaks,
et arstiabi ja -varustus
jõuaks Adeni haiglatesse.
Iraani ülemjuht ajatolla Khamenei nimetas saudi Araabia,
oma peamise regionaalse rivaali rünnakut Jeemenis genotsiidiks,
ja võimendas Teherani retoorikat 2-nädalase rünnakukampaania vastu.
Iraani ülemjuhi sõnul Saudi Araabia Jeemenis ei võida.
Iraani liitlastest houthi võitlejad kontrollivad seal pealinna Sanaad
ja on püüdnud haarata võimu kohalikelt militantidelt Adenis.
Aitäh vaatamast!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri